
Parlamentul României

Camera Deputaţilor

Comisiapentru apărare, ordine                                             Bucureşti, 11.06.2003

publică şi siguranţă naţională                                              PL 367/2003                                                                                                                                                 

Nr.32/385

RAPORT

asupra proiectului de Lege privind aprobarea Ordonanţei de urgenţă a Guvernului nr.33/2003 pentru ratificarea Acordului dintre Guvernul României şi Guvernul Statului Kuwait privind statutul forţelor României în statul Kuwait, semnat  la 10 şi 11 martie 2003 

1. În conformitate cu prevederile art.89 şi 107 din Regulamentul Camerei Deputaţilor

Comisia pentru apărare, ordine publică şi siguranţă naţională, a fost sesizată spre dezbatere şi avizare în fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr. 33/2003 pentru ratificarea Acordului dintre Guvernul României şi Guvernul Statului Kuwait privind statutul forţelor României în statul Kuwait, semnat la Kuwait la 10 şi 11 martie 2003, trimis cu adresa nr.367/05.06.2003 şi înregistrat cu nr. 32/385 din 5 iunie 2003.

      Consiliul Legislativ, cu nr.615/16.04.2003, a avizat favorabil, cu unele observaţii, proiectul ordonanţei de urgenţă.


      Comisia pentru politică externă, cu nr. 33/367 din 10 iunie 2003, a avizat favorabil proiectul de Lege, în forma prezentată.

      Proiectul de lege a fost iniţiat în scopul ratificării acordului menţionat pentru a permite dislocarea căt mai rapidă a forţelor României în Kuwait. 

      Proiectul de lege face parte din categoria legilor ordinare şi se adoptă potrivit art.74 alineatul (2) din Constituţie.

2. La dezbaterea proiectului de lege a participat în calitate de invitat, conform 
prevederilor art.51 şi art.52 din Regulamentul Camerei Deputaţilor, doamna Victoria Gavrilescu, director al Direcţiei Acorduri Economice din Ministerul Afacerilor Externe şi domnul maior Jean Ilie, consilier juridic în cadrul Ministerului Apărării Naţionale. 

3. La lucrările comisiei au fost prezenţi 24  deputaţi din totalul de 26 de membri ai
comisiei.
Proiectul de lege a fost aprobat cu unanimitatea  voturilor deputaţilor prezenţi. 

4. Proiectul de lege a fost adoptat de Senat în şedinţa din 29 mai 2003.
În urma dezbaterii, în şedinţa din 10 iunie  2003, comisia propune plenului Camerei Deputaţilor,  adoptarea fără modificări a proiectului de lege.

VICEPREŞEDINTE,

Ovidiu Virgil  DRĂGĂNESCU

Red.consult.Roxana Rus

             s.c. Anca Barb

